Η.Π.Α.: Τι πραγματικά συμβαίνει με τα φαινόμενα χρήσης βίας των αστυνομικών; » Power Politics\nΤι συμβαίνει όταν, σχεδόν καθημερινά, ένα ακόμη γεγονός άσκησης βίας Αμερικανών αστυνομικών έρχεται στην επιφάνεια; Τι συμβαίνει όταν, εν έτει 2016, ο ρατσισμός και η ξενοφοβία καλπάζει – ειδικά σε μια πολυπολιτισμική κοινωνία, όπως αυτή της Αμερικής; Τι συμβαίνει όταν ένα 9χρονο παιδί παραδίδει μαθήματα ανθρωπιάς; Και γιατί ένα 9χρονο παιδί χρειάζεται να παραδώσει μαθήματα ανθρωπιάς; Τι σημαίνει αυτό για την κοινωνία μας;\nΑυτά, ίσως, είναι κάποια από τα ερωτήματα που κατέκλυσαν όποιον και όποια παρακολούθησε πριν από μερικές ημέρες το βίντεο της μόλις 9 ετών Zianna Oliphant, με την ομιλία της ενώπιον του διοικητικού συμβουλίου στην πόλη Charlotte, της Βόρειας Καρολίνας των ΗΠΑ. Αφορμή, τόσο για τη συγκέντρωση του συμβουλίου όσο και για την ομιλία της μικρής Zianna, στάθηκε ο θανάσιμος πυροβολισμός του Keith Lamont Scott από πυρά αστυνομικών.\nΑπό εκείνη την ημέρα η πόλη Charlotte έχει κηρυχθεί σε κατάσταση εκτάκτου ανάγκης, λόγω των διαμαρτυριών που λαμβάνουν χώρα, και των άγριων συγκρούσεων μεταξύ διαδηλωτών και δυνάμεων της έννομης τάξης. Μάλιστα οι συγκρούσεις αυτές, που συνέβησαν τις πρώτες μέρες των διαδηλώσεων, είχαν ως αποτέλεσμα το θάνατο ενός διαδηλωτή, καθώς και τον τραυματισμό και τις συλλήψεις πολλών ακόμη.\nΤα συνθήματα που επικρατούσαν στη διαδήλωση αναφέρονταν στην αξία της ζωής και στο σεβασμό των ανθρωπίνων δικαιωμάτων. Κάποια από αυτά ανέγραφαν τα εξής: «Οι ζωές των μαύρων έχουν αξία», «η αντίσταση είναι ωραία», «χέρια ψηλά, μην πυροβολείτε», «σταματήστε να μας σκοτώνετε». Ειρηνικά, τα συνθήματα αυτά περιφέρονταν στους δρόμους της πόλης. Ωστόσο, το «εμπόλεμο» κλίμα ήταν διάχυτο, αφού αίσθηση έκαναν οι αστυνομικές δυνάμεις και τα μέλη της Εθνοφρουράς, τα οποία ήταν προετοιμασμένα για την -ανά πάσα στιγμή- επέμβασή τους στο χώρο των διαδηλώσεων.\nΜεγαλύτερη εντύπωση, ωστόσο, προκάλεσε το γεγονός της αντικατάστασης των δακρυγόνων, των πλαστικών σφαιρών και των πετρών των δύο προηγούμενων ημερών, από αγκαλιές μεταξύ διαδηλωτών και αστυνομικών ή και στρατιωτικών αρχών.\nΟ θάνατος ενός ακόμη Αφροαμερικανού -ενός εκ των δύο Αφροαμερικανών- από τα πυρά αστυνομικών, και η εκδοχή της αστυνομίας για το περιστατικό, ήταν η αφορμή για την πυροδότηση μιας σειράς γεγονότων στη πόλη Charlotte. Ακόμα και αν έχουν δοθεί στη δημοσιότητα τα βίντεο που απεικονίζουν τους πυροβολισμούς κατά του Scott, οι απόψεις, μέχρι και σήμερα, διίστανται σχετικά με το αν όντως ήταν οπλισμένος, κάτι που δεν διακρίνεται με ευκρίνεια στα εν λόγω βίντεο.\nΜεταξύ άλλων, στο βίντεο που έχει δημοσιευθεί με την 9χρονη Zianna, η ίδια φέρεται να κάνει έκκληση προς την πολιτεία για μια δικαιότερη και ευνοϊκότερη μεταχείριση. Πιο συγκεκριμένα, η Zianna σκιαγραφεί, με λίγα και ακριβή λόγια, το πώς είναι να μεγαλώνεις ως ‘μαύρος/ -η’ σε μια κοινωνία. Παράλληλα, τονίζει την ανάγκη θεμελίωσης των δικαιωμάτων των Αφροαμερικανών, αφού το ‘μαύρο’ δεν αποτελεί κριτήριο κρίσης, και πως οι διαδηλώσεις και η αντίδρασή τους είναι αποκύημα του λανθάνοντος τρόπου αντιμετώπισής τους.\nΌμως, τέτοιου είδους περιστατικά δεν είναι πρωτόγνωρα. Πολύ συχνά, γίνεται λόγος και διαρρέουν στη δημοσιότητα βίντεο τα οποία απεικονίζουν τη χρήση βίας από τις αστυνομικές αρχές, κυρίως κατά των μαύρων πολιτών της Αμερικής. Και λόγω αυτής της δράσης, προφανώς, υπάρχει και η αναμενόμενη αντίδραση.\nΠοια αντίδραση; Αυτή των Αφροαμερικανών πολιτών. Οι οποίοι, προκειμένου να εκτονώσουν την αντίδρασή τους για τον τρόπο με τον οποίο τους συμπεριφέρονται, αλλά και για να εκφράσουν την δυσαρέσκειά τους στην περίπτωση που κάποιος γνωστός (φίλος, συγγενής, πατέρας, γιος, κλπ.) έχει πέσει θύμα της χρήσης υπέρμετρης αστυνομικής βίας, ανοίγουν πυρ -αυτή τη φορά εναντίον των αστυνομικών- δίχως να σκεφτούν ότι ο κύκλος διαιωνίζεται.\nΑυτό επιβεβαιώνεται και από την έρευνα που διεξήγαγε η εφημερίδα The Guardian και η Washington Post προκειμένου να συγκεντρωθούν τα πραγματικά στοιχεία ανθρώπων που πέφτουν θύματα αστυνομικών πυροβολισμών. Το γεγονός, όμως, που εγείρει την περιέργεια όλων είναι το πώς μπορεί το FBI να διαθέτει στοιχεία που μπορεί να σχετίζονται με πράγματα που αφορούν την καθημερινή ζωή των πολιτών, ενώ να μην διαθέτει στοιχεία για το πόσα άτομα αποτέλεσαν θύματα πυροβολισμών από αστυνομικούς, και ποιοι είναι οι λόγοι για τους οποίους συνέβη αυτό.\nΑπό τις έρευνες που διεξήχθησαν, μπορούμε να εξαγάγουμε τα εξής συμπεράσματα:\nΒάσει στατιστικών δεδομένων, έχει αυξηθεί ο αριθμός των ατόμων που γίνονται αστυνομικοί, ενώ έχει μειωθεί ο αριθμός των αστυνομικών που σκοτώνονται ως αποτέλεσμα μιας εγκληματικής ενέργειας (συμπεριλαμβανομένων και των αυτοκτονιών).\nΣύμφωνα με την έρευνα της Washington Post, ενώ κατά τη δεκαετία του 1980 οι θάνατοι από πυροβολισμούς ήταν περίπου 400 το χρόνο, το 2015 ήταν περίπου 1.134, ενώ για το 2016 αναμένονται στους ίδιους αριθμούς.\nΕπιπλέον, τα μισά θύματα είναι λευκοί, ενώ το υπόλοιπο ποσοστό περιλαμβάνει μειονότητες. Αναλογιζόμενοι, βέβαια, και το μέγεθος του πληθυσμού των Η.Π.Α., όπου οι μειονότητες καταλαμβάνουν μικρότερο ποσοστό, αυτό σημαίνει ότι, ταυτόχρονα, μπορούν να γίνουν θύματα σε συχνότερο βαθμό. Επομένως, περίπου το 50% των θυμάτων είναι Αφροαμερικανοί. Από αυτό γίνεται φανερό ότι έχουν διπλάσιες πιθανότητες να εμπλακούν σε εγκληματικές ενέργειες –είτε ως θύτες, είτε ως θύματα- ή να αναπτύξουν παραβατική συμπεριφορά. Συνεπώς, νέοι μαύροι άνδρες έχουν 9% περισσότερες πιθανότητες να σκοτωθούν από αστυνομικούς.\nΠερίπου το 25% των θυμάτων είναι άοπλοι Αφροαμερικανοί άνδρες, σε σύγκριση με το 17% των λευκών. Από τα 1.134 άτομα, λοιπόν, περίπου το 1/5 ήταν άοπλο, αλλά και πάλι το 1/5 άνοιξε πυρ κατά των αστυνομικών πριν εκείνοι πυροβολήσουν.\nΑπό τον αριθμό των θυμάτων, τουλάχιστον 6 άτομα ήταν απλοί θεατές ενός περιστατικού και 8 αστυνομικοί ήταν θύματα ατόμων τα οποία σκοτώθηκαν αργότερα.\nΈνα μεγάλο μέρος των περιστατικών, περίπου το 21%, ξεκίνησε από καταγγελίες αναφερόμενες σε περιστατικά ενδοοικογενειακής βίας, ή άλλου είδους οικογενειακών ενοχλήσεων. Το 16% των περιστατικών προέκυψε από την προσπάθεια σύλληψης κάποιου καταζητούμενου, αλλά και το 14% κατά τη διάρκεια διακίνησης λαθρεμπορίου. Το 13% προέκυψε αφότου κάποιος προσπάθησε να διαπράξει ένα έγκλημα, ενώ το υπόλοιπο 7% από μη βίαιο συμβάν.\nΌσον αφορά τα θυμάτα από αστυνομικά πυρά, οι λόγοι για τους οποίους συνέβησαν τα περιστατικά ποικίλλουν: άτομα που αρνήθηκαν να αφήσουν το όπλο τους, άλλα που υποστηρίζεται ότι πρώτα απείλησαν αστυνομικούς, κάποια άτομα που σκοτώθηκαν κατόπιν διαπληκτισμών με τις αρμόδιες αρχές, καθώς και άλλα που φέρεται να επιτέθηκαν σε αστυνομικούς. Από τα παραπάνω προκύπτει πως, το προφίλ των θυμάτων -στις περισσότερες περιπτώσεις- σκιαγραφείται από άτομα οπλισμένα, μη υπάκουα και απειλητικά. Στις περιπτώσεις αυτές, βέβαια, ανήκουν και τα περιστατικά που αναφέρονται σε άτομα με ψυχικές διαταραχές ή αυτοκτονικές τάσεις.\nTέλος, ας σημειωθεί ότι υπάρχουν περισσότερες πιθανότητες οι αστυνομικοί να γίνουν θύματα Αφροαμερικανών πολιτών, και όχι το αντίστροφο, αφού το 40% των αστυνομικών είναι Αφροαμερικανοί.\nΣύμφωνα με τα παραπάνω, το φαινόμενο της χρήσης βίας από τις αστυνομικές αρχές είναι πολυσύνθετο, και εξαρτάται άμεσα από τους παράγοντες που οδηγούν τους πολίτες στην υιοθέτηση μιας παραβατικής ή και εγκληματικής συμπεριφοράς. Φυσικά, οι λόγοι μπορεί να προκύπτουν από τις οικονομικές, τις κοινωνικές και τις πολιτικές συγκυρίες της εκάστοτε κοινωνίας από τις οποίες πυροδοτείται μια τέτοιου είδους συμπεριφορά. Το σίγουρο είναι πως ένα περιστατικό, όσο είναι συναφές με ένα άλλο, άλλο τόσο μπορεί και να διαφέρει. Συνεπώς, η κάθε περίπτωση πρέπει να εξετάζεται από τη δική της -αντικειμενική- σκοπιά, πριν ο καθένας προβεί άκριτα σε διάφορα συμπεράσματα.\nΝαι μεν η χρήση βίας των αμερικανικών αρχών, σε πολλές περιπτώσεις, χάνει τον έλεγχο, ωστόσο είναι αποτέλεσμα του κλίματος που έχει δημιουργηθεί στην κοινωνία. Γι’αυτό, μαζί με τα φαινόμενα εγκληματικότητας και βίαιων συμπεριφορών, η βία αυτή αποτελεί παθογένεια που επηρεάζει όλα τα μέλη της κοινωνίας, αστυνομικούς ή μη, Αφροαμερικανούς ή όχι. Τα αίτια αυτής της παθογένειας ανάγονται σε βαθύτερους παράγοντες, που μπορεί να επηρεάζουν το λόγο διαμόρφωσής της.\nΤο σίγουρο είναι πως ένα πράγμα είναι απαραίτητο να παραμένει αναλλοίωτο, από κοινωνία σε κοινωνία, και σε οποιαδήποτε χρονική στιγμή. Και αυτό δεν είναι άλλο από το σεβασμό στην ανθρώπινη ζωή και στη βελτίωση των συνθηκών, οι οποίες καθημερινά γίνονται βιώματα όλων και διαιωνίζονται μέσα στο χώρο και στο χρόνο. Κανείς, όμως, δεν μπορεί να αμφισβητήσει το γεγονός ότι οι κοινωνίες βρίσκονται σε μια διαρκή εξέλιξη, όπως και κανείς δεν μπορεί να αμφισβητήσει το γεγονός πως η ξενοφοβία και ο ρατσισμός τις στοιχειώνουν ακόμα. Και όσο αυτά βρίσκονται σε καλπάζουσα μορφή, τόσο περισσότερα παιδιά θα ανεβαίνουν στο βήμα διοικητικών συμβουλίων ώστε να διαμαρτυρηθούν και να ορθώσουν το ανάστημα τους, εκ μέρους όσων έχουν φωνή και όσων έχουν σωπάσει.\nΤα δάκρυα μιας 9χρονης γροθιά στις φυλετικές διακρίσεις (no date) Available at: http://www.cnn.gr/reportaz/video/7006/ta-dakrya-mias-9xronis-grothia-stis-fyletikes-diakriseis (Accessed: 9 October 2016).\nBBC (2016) US police shootings: How many die each year? Available at: http://www.bbc.com/news/magazine-36826297 (Accessed: 9 October 2016).\nHickford, M. and Editor-in-Chief (2015) Crime expert releases SHOCKING new statistics about black men killed by cops – Allen B. West. Available at: https://www.allenbwest.com/michele/crime-expert-releases-shocking-new-statistics-about-black-men-killed-by-cops (Accessed: 9 October 2016).\nSwaine, J., Laughland, O., Lartey, J. and McCarthy, C. (2016) Young black men killed by US police at highest rate in year of 1, 134 deaths. Available at: https://www.theguardian.com/us-news/2015/dec/31/the-counted-police-killings-2015-young-black-men (Accessed: 9 October 2016).\nΗΠΑ – Νεκρός ένας Αφροαμερικανός διαδηλωτής στο Σάρλοτ – Πάνω από 85 οι τραυματίες (Βίντεο) (1990) Available at: http://www.eglimatikotita.gr/2016/09/85.html (Accessed: 9 October 2016).\nΚουρουπάκη, Γ. (2016) Στρατός, διαδηλωτές και απαγόρευση κυκλοφορίας στους δρόμους του Σάρλοτ. Available at: http://www.cnn.gr/news/kosmos/story/47469/stratos-diadilotes-kai-apagoreysi-kykloforias-stoys-dromoys-toy-sarlot (Accessed: 9 October 2016).\nBandler, A. (2016) 5 statistics you need to know about cops killing blacks. Available at: http://www.dailywire.com/news/7264/5-statistics-you-need-know-about-cops-killing-aaron-bandler (Accessed: 9 October 2016).\nCharlotte police release video of Keith Scott shooting (2016) Available at: http://www.aljazeera.com/news/2016/09/charlotte-police-release-keith-scott-video-160924205535317.html (Accessed: 9 October 2016).\nParry, H. (2016) Girl’s plea to charlotte council after police shooting of black man. Available at: http://www.dailymail.co.uk/news/article-3810170/We-black-people-shouldn-t-feel-like-Little-girl-s-plea-Charlotte-council-police-shooting-black-man-sparked-furious-riots.html (Accessed: 9 October 2016).\nBacon, J. (2016) Young girl sobs and scolds Charlotte City council. Available at: http://www.usatoday.com/story/news/nation/2016/09/27/impassioned-charlotte-protesters-say-mayor-chief-must-go/91156748/ (Accessed: 9 October 2016).\nTearful nine-year-old delivers speech on police brutality in charlotte (2016) Available at: http://www.thejournal.ie/charlotte-protests-2999488-Sep2016/ (Accessed: 9 October 2016).\nΗΠΑ: Η αστυνομία της Σάρλοτ δημοσίευσε το δικό της βίντεο του επεισοδίου με το θάνατο του Κιθ Λαμόντ Σκοτ (2016) Available at: http://www.huffingtonpost.gr/2016/09/25/diethnes-h-astynomia-ths-sarlottha-dhmosieysei-video-tou-epeidosiou-keith-lamont-scott_n_12177522.html (Accessed: 9 October 2016).\nSwaine, J., Laughland, O., Lartey, J., Davis, K., Harris, R., Popovich, N. and Powell, K. (2016) The counted: People killed by police in the United States – interactive. Available at: https://www.theguardian.com/us-news/ng-interactive/2015/jun/01/the-counted-police-killings-us-database (Accessed: 9 October 2016).\nTagged under: Ανθρώπινα Δικαιώματα Αστυνομία Βία


Οι ελαιοκαλλιεργητές και οι παραγωγοί ελαιολάδου είναι επιλέξιμοι για χρηματοδότηση και οι αιτήσεις μπορούν να συμπληρωθούν μέσω του τοπικού γραφείου των αγροτών USDA. Δεν έχει ανακοινωθεί καμία ημερομηνία λήξης για τις εφαρμογές, αλλά το USDA είπε ότι το πρόγραμμα θα παραμείνει ανοιχτό για τουλάχιστον 60 ημέρες.\nΟι πληρωμές σε ελαιοκαλλιεργητές και παραγωγούς ελαιολάδου θα βασίζονται σε αυτο-πιστοποιημένες πωλήσεις για το 2019 σε φθίνουσα μορφή, ενώ η μέγιστη πληρωμή σε οποιονδήποτε αγρότη ή εταιρεία παραμένει στα 250,000 $.\nΩς πρακτικό παράδειγμα, εάν ένας παραγωγός ελαιολάδου κέρδισε 75,000 δολάρια σε πωλήσεις κατά τη διάρκεια του ημερολογιακού έτους 2019, η πληρωμή του θα ήταν 7,775 $. Ο παραγωγός θα λάβει 5,300 $ για πωλήσεις έως 49,999 $ και 2,475 $ για τις υπόλοιπες πωλήσεις από 50,000 έως 75,000 $.


SCRIPTA MANENT: Γερμανοτσολιάδες του αγίου Ορους\nΓερμανοτσολιάδες του αγίου Ορους\nΕγώ, θα σχολιάσω...\nΑΙΣΧΟΣ! ΝΤΡΟΠΗ! ΥΠΟΤΕΛΕΙΑ! ΕΣΧΑΤΗ ΠΡΟΔΟΣΙΑ!\nMια επιστολή... (ΝΤΡΟΠΗΣ,ΥΠΟΤΕΛΕΙΑΣ ΚΑΙ ΕΘΝΙΚΗΣ ΠΡΟΔΟΣΙΑΣ)\nΥ.Γ.Η φωτό και τα εντός παρένθεσης στον τίτλο, είναι δικά μου\nΤου Θωμά Ακρωτηριανάκη\nΓια λόγους ιστορικής γνώσης,και χωρίς κανενός είδους σχόλιο,παραθέτω πιο κάτω την επιστολή του Αγίου Όρους προς τον Αδόλφο Χίτλερ :\n« Εν Αγίω Όρει τη 13/26 Απριλίου 1941\nΟι βαθυσεβάστως υποσημειούμενοι Αντιπρόσωποι των Είκοσιν Ιερών Βασιλικών Πατριαρχικών και Σταυροπηγιακών Μονών του Αγίου Όρους Άθω, λαμβάνομεν την εξαιρετικήν τιμήν ν’ απευθυνθώμεν προς την Υμετέραν Εξοχότητα και παρακαλέσωμεν Αυτήν θερμώς, όπως, ευαρεστημένη, αναλάβη υπό την Υψηλήν προσωπικήν Αυτής προστασίαν και κηδεμονίαν τον Ιερόν τούτον Τόπον, του οποίου Ηγούμενοι και αντιπρόσωποι τυγχάνομεν, διαδεχομένη εν τούτω τους ιδρυτάς και Ευεργέτας του Ιερού τούτου Τόπου Βυζαντινούς Αυτοκράτορας και διαδόχους τούτων.\nΤο Άγιον Όρος, Εξοχώτατε, συνέστη εις Πανορθόδοξον μοναχικήν πολιτείαν, εις ήν ανέκαθεν διαβιούν εν αγαστή ομονοία μοναχοί ακωλύτως προσερχόμενοι από διάφορα ορθόδοξα Έθνη, κατά τον Θ΄ μ.Χ. αιώνα, πνευματικώς μεν εξαρτωμένων από του Οικουμενικού Πατριαρχείου Κωνσταντινουπόλεως, πολιτικώς δε αυτοδιοικούμενον υπό της Ιεράς Συνάξεως των Αντιπροσώπων των Είκοσιν Ιερών και Κυριάρχων Μονών και πολιτειακώς υπαγομένων υπό την προστασίαν και κηδεμονίαν των Βυζαντινών Αυτοκρατόρων και των διαδόχων Αυτών.\nΤο ουτωσί καθιερωθέν προνομιακόν και αυτοδιοίκητον καθεστώς του Ιερού τούτου Τόπου, αποτελέσαν αντικείμενον συζητήσεων και επικυρώσεων διαφόρων διεθνών συνθηκών περιεθριγκώθη τέλος, διά του 62ου άρθρου της Βερολινείου συνθήκης του έτους 1878, έχοντος ούτω, οι μοναχοί του Όρους Άθω οθενδήποτε και αν κατάγωνται θα διατηρήσωσι τα κτήματα και τα πρότερα αυτών δικαιώματα και θ’ απολαύωσιν, άνευ ουδεμιάς εξαιρέσεως, πλήρους ισότητος δικαιωμάτων και προνομίων.\nΑναρτήθηκε από SCRIPTA MANENT στις 2:03 π.μ.


Key Partners General Insurance Agents & Sub Agents Ltd\nΠροσωπικές και Οικογενειακές Ασφαλίσεις\nΕίσοδος Συνεργατών Είσοδος Συνεργατών\nOnline Ασφάλεια Ταξιδίου Lloyd's\nΑσφαλίσεις Γενικού Κλάδου\nΟμαδικά Σχέδια Συνταξιοδότησης\nΤα ομαδικά Προγράμματα Ζωής ενισχύουν σημαντικά τη «σιγουριά της αυριανής ημέρας», προσφέροντας προστασία σε δύσκολες και απρόβλεπτες καταστάσεις στα αγαπημένα πρόσωπα των εργαζομένων. Αναδεικνύεται το κοινωνικό πρόσωπο της εταιρίας και επηρεάζεται θετικά το εργασιακό κλίμα, ενδυναμώνοντας την αφοσίωση και την αποδοτικότητα των ανθρώπων της.\nΗ προσφορά ενός τέτοιου μη χρηματικού ωφελήματος, προσφέρει επιπρόσθετη αξία τόσο στον εργοδότη όσο και στον εργαζόμενο, επειδή:\nΑυξάνει το αίσθημα ασφάλειας των εργαζομένων, αυξάνει την εμπιστοσύνη και πίστη των εργαζομένων προς την εταιρεία, βελτιώνει το εργασιακό περιβάλλον και δημιουργεί κίνητρο για αύξηση της παραγωγικότητας και αποδοτικότητας.\nΚτίζει ένα νέο επιχειρηματικό πρότυπο για την εταιρεία, αφού προσφέρει στους ανθρώπους της, τις παροχές εκείνες που ανταποκρίνονται στις απαιτήσεις της τόσο ανταγωνιστικής διεθνούς αγοράς του σήμερα και του αύριο.\nΠροσφέρει ελκυστικό πακέτο απολαβών με το οποίο επιτυγχάνεται η συγκράτηση αλλά και η προσέλκυση πρόσθετου και αξιόλογου εργατικού δυναμικού.\nΠαρέχει την δυνατότητα τόσο στον εργαζόμενο όσο και στον εργοδότη να ασφαλίσουν τις οικογένειες τους με χαμηλό κόστος.\nΗ πολυετής εμπειρία μας στον ασφαλιστικό κλάδο μας επιτρέπει να σχεδιάσουμε μαζί το ομαδικό Συνταξιοδοτικό Πρόγραμμα στα «μέτρα» της Επιχείρησης σας.\nΛεωφόρος Γιάννη Κρανιδιώτη 65, 2220 Λατσιά, Λευκωσία, Κύπρος\n© 2019 All rights reserved.Powered by Eurozapp


Ειδήσεις /Υγεία - ΠεριβάλλονΔημοσίευση: 08 Μαρτίου 2021 17:03 | Ανανέωση: 08 Μαρτίου 2021 17:38\nΔεκάδες νέοι θάνατοι ασθενών με κορονοϊόκαταγράφηκαν στη χώρα μας το προηγούμενο 24ώρο, μεταξύ αυτών και ένα βρέφος μόλις 37 ημερών, που νοσηλευόταν στο Νοσοκομείο Παίδων “Αγλαΐα Κυριακού”. Υψηλός παραμένει ο αριθμός των διασωληνωμένων ασθενών με COVID-19 στις ΜΕΘ.\nΌσον αφορά στη γεωγραφική κατανομή των νέων κρουσμάτων, 556 προέρχονται από την Αττική, 108 από τη Θεσσαλονίκη και 79 από την Αχαΐα.\nΤη χορήγηση του εμβολίου της AstraZeneca και στους άνω των 65 ετών στην Ελλάδα, ανακοίνωσε η Πρόεδρος της Εθνικής Επιτροπής Εμβολιασμών, Μαρία Θεοδωρίδου. Στο 7,12% έχει διαμορφωθεί το ποσοστό εμβολιαστικής κάλυψης στη χώρα μας, σύμφωνα με τον Γενικό Γραμματέα Πρωτοβάθμιας Φροντίδας Υγείας, Μάριο Θεμιστοκλέους.


Γοητευτικό και αμοραλιστικό παραμύθι | Η Εφημερίδα των Συντακτών\nΟ Αλεπούδος, Ελενα Κελεσίδη, φλερτάρει την Αλεπουδίτσα, Μίνα Πολυχρόνου\nΕνα ακόμη, σημαντικότατο βήμα έκανε το περασμένο Σάββατο η ΕΛΣ, ανεβάζοντας για πρώτη φορά στην 75χρονη ιστορία της όπερα του Λέος Γιάνατσεκ (28/3/2015). Περιέργως δεν επελέγη κάποια από τις αναμενόμενες, διεθνώς δημοφιλείς όπερες του κορυφαίου Τσέχου συνθέτη του 20ού αιώνα –η «Γενούφα» ή η «Κάτια Καμπάνοβα»- αλλά «Η πονηρή αλεπουδίτσα» (1924), το τελείως ξεχωριστό αριστούργημα της ωριμότητάς του.\nΤο έργο αυτό, που είχε πρωτοπαρουσιαστεί στην Ελλάδα από το Θέατρο Γιάνατσεκ του Μπρνο στο Φεστιβάλ Αθηνών (Ηρώδειο, 2002), είναι μια πνευματώδης παραβολή για τον κύκλο της ζωής και, ταυτόχρονα, θίγει συγκαλυμμένα το θέμα της γυναικείας σεξουαλικότητας και χειραφέτησης που είχε ανακύψει με δριμύτητα στην Ευρώπη του Μεσοπολέμου. Η ΕΛΣ το παρουσίασε σε διάσημη, ιστορική παραγωγή, προϊόν συνεργασίας της Εθνικής Οπερας της Ουαλίας με την Εθνική Οπερα της Σκοτίας κατά τη δεκαετία του '80. Η σκηνοθεσία έφερε την υπογραφή του σήμερα 68χρονου Ντέιβιντ Πάουντνι, που τίμησε με την παρουσία του την πρεμιέρα στο θέατρο «Ολύμπια».\nΜε εξαίρεση τον συμπρωταγωνιστικό ρόλο του δασοφύλακα, η πολυπρόσωπη, διπλή διανομή στελεχώθηκε από Ελληνες μονωδούς, ενώ για τη διεύθυνση μετακλήθηκαν δύο Τσέχοι αρχιμουσικοί: ο Γιαροσλάβ Κίζλινκ, που είχε διευθύνει στην ΕΛΣ τη «Ρούσαλκα» (2009), και ο Οντρέι Ολος. Η παράσταση άφησε πολύ καλές εντυπώσεις.\nΠροσλαμβάνοντας την αθώα γοητευτική όψη παιδικού παραμυθιού, όπου όμως παντού εισβάλλουν υποδόριοι σχολιασμοί για θέματα που αναγνωρίζουν με σαφήνεια οι ενήλικοι, η ευφυής, γεμάτη απολαυστικές λεπτομέρειες σκηνοθεσία του Πάουντνι απέδωσε άριστα το αιχμηρά κριτικό, τρυφερά αμοραλιστικό πνεύμα των Γιάνατσεκ/Τιέσνοχλιντεκ. Ιδανικούς αρωγούς σε αυτό είχε τα θαυμάσια τρισδιάστατα σκηνικά και υπέροχα «παιδικά» κοστούμια της Μαρίας Μπγέρνσον, τους μαγικούς φωτισμούς του Νικ Τσέλτον και τη χορογραφία/κινησιολογία του Στιούαρτ Χοπς. Η πρώτη αναμέτρηση της ΕΛΣ με την πολύ ιδιαίτερη «εθνική» γραφή του Γιάνατσεκ, η οποία ειδικά στη συγκεκριμένη όπερα προσλαμβάνει ακραία εκλεπτυσμένη μορφή, υπήρξε σαφώς καλή. Ως όπερα, η «Αλεπουδίτσα» είναι έργο συνόλου, όσο και πρωταγωνιστών. Το έργο παρουσιάστηκε στα τσεχικά.\nΕπικεφαλής της διανομής, η υψίφωνος Μίνα Πολυχρόνου έφερε τον πρωταγωνιστικό ρόλο της αλεπουδίτσας με πειστικότητα και άνεση, προσφέροντας στην ΕΛΣ μια μεγάλη επιτυχία! Τραγούδησε με λαμπερή, νεανική, υγιή φωνή, συμπληρώνοντας το πορτρέτο της πονηρής αλεπουδίτσας με μια σκηνική εμφάνιση ταιριαστά κινητική, πικάντικη, αβίαστα… σέξι. Το συμπρωταγωνιστικό δίπολο συμπλήρωσε ο στιβαρός δασοφύλακας του Καναδού βαθύφωνου Ράνταλ Τζέικομπς, που τραγούδησε με ρωμαλέα, στεντόρεια φωνή, στηρίζοντας τον ρόλο με ταιριαστά τραχιά υποκριτική. Καλά αποδόθηκαν οι περίπου 20 συμπληρωματικοί ρόλοι, που πλαισιώνουν τη δράση με πνευματώδεις βινιέτες ουσιαστικών σχολιασμών: η καρικατουροειδής σύζυγος του δασοφύλακα (Ινές Ζήκου), ο άτυχος στον έρωτα δάσκαλος (Χαράλαμπος Αλεξανδρόπουλος), ο χονδροειδής «μπήχτης» Αλεπούδος (Ελενα Κελεσίδη), ο μπουνταλάς εφημέριος (Δημήτρης Κασιούμης), ο μάγκας πραματευτής Χάραστα (Χάρης Αδριανός), ο υποταγμένος σκύλος Λαπάκ (Αρκάδιος Ρακόπουλος) κ.ο.κ.\nΠολύ καλή ήταν η συμμετοχή της παιδικής χορωδίας της ΕΛΣ σε διδασκαλία Μάτας Κατσούλη. Γνώστης της μουσικής του Γιάνατσεκ, ο έμπειρος Γιαροσλάβ Κίζλινκ οδήγησε το ελληνικό σύνολο με προσοχή και αδιάλειπτη εγρήγορση σε μια ικανοποιητική ανάγνωση, στηρίζοντας σωστά μονωδούς και παιδική χορωδία. Μια παράσταση που αξίζει να δουν μικροί και μεγάλοι!\nΡάφαελ Κούμπελικ: η διεθνής τσεχική μπαγκέτα\nThe Symphony Edition. Ηχογραφήσεις Συμφωνιών των Μπετόβεν, Σούμαν, Ντβόρζακ και Μάλερ υπό τον διάσημο Τσέχο αρχιμουσικό με τη Φιλαρμονική του Βερολίνου και άλλες ορχήστρες (DG, κουτί με 23 cds, 4792689).\nΤο όνομα του Τσέχου αρχιμουσικού Ράφαελ Κούμπελικ (1914-1996) είναι γνωστό και λατρευτό στους φίλους της κλασικής μουσικής. Γεννημένος στην προπολεμική τσεχική Βοημία, ο Κούμπελικ σπούδασε στην Πράγα και το 1939 έγινε μουσικός διευθυντής της Οπερας του Μπρνο. Συνέχισε να διευθύνει στην πατρίδα του κατά τα χρόνια της γερμανικής κατοχής και το 1946 ίδρυσε το μουσικό φεστιβάλ «Ανοιξη της Πράγας», αλλά όταν η χώρα πέρασε στους Σοβιετικούς το 1948 κατέφυγε στη Βρετανία. Το 1967 έγινε Ελβετός υπήκοος.\nΥπήρξε καλλιτεχνικός διευθυντής της Συμφωνικής του Σικάγου (1950-53), του Κόβεντ Γκάρντεν (1955-58) και της Ορχήστρας της Βαυαρικής Ραδιοφωνίας (1961-79) με την οποία ηχογράφησε τον μνημειώδη κύκλο Συμφωνιών του Μάλερ. Εχοντας κάνει τεράστια διεθνή σταδιοδρομία, επέστρεψε στην Τσεχία το 1991 μετά την πτώση του κομμουνισμού. Πέθανε το 1996, αφήνοντας τεράστιο πλούτο ηχογραφήσεων, κυρίως στην Deutsche Grammophon. Διηύθυνε ευρύτατο ρεπερτόριο με επίκεντρο τους ρομαντικούς και, βεβαίως, τους Τσέχους Ντβόρζακ και Γιάνατσεκ.\nΠρόσφατα η DG επανεξέδωσε σε κουτί με 23 cds όλες τις ηχογραφήσεις Συμφωνιών των Μπετόβεν, Σούμαν, Μάλερ και Ντβόρζακ με τον Τσέχο αρχιμουσικό. Ο Μπάρενμποϊμ είχε πει για τον κύκλο Μάλερ του Κούμπελικ: «Πάντα ένιωθα ότι κάτι μου ξέφευγε από τον Μάλερ, ώσπου άκουσα τον Κούμπελικ. Υπάρχουν πολύ περισσότερα να ανακαλύψει κανείς σ’ αυτή τη μουσική πέρα από την ευφορία της γενικόλογης, εξωστρεφούς υπερδιέγερσης. Αυτό ακριβώς μας έδειξε ο Κούμπελικ!»\nΜΟΥΣΙΚΗ - ΧΟΡΟΣ 02.08.2016, 06:00\n«Η ωραία Ελένη» θριαμβεύει\nΣτο υπαίθριο Θέατρο Κολωνού παρακολουθήσαμε ένα απολαυστικό σκηνικό ανέβασμα της οπερέτας «Η Ωραία Ελένη» του Ζακ Οφενμπαχ. Πρόταση του Λουκά Καρυτινού, καλλιτεχνικού διευθυντή των Μουσικών Συνόλων του Δήμου...\nΜΟΥΣΙΚΗ - ΧΟΡΟΣ 01.11.2016, 06:00\nΜονόλογος πάσχοντος εραστή\nΤη Δευτέρα 24/10, στο πλαίσιο του αφιερώματος «Τα σονέτα του Σέξπιρ στη Νέα Σκηνή», δόθηκε στο Θέατρο της Οδού Κυκλάδων «Λευτέρης Βογιατζής» σε πρώτη παρουσίαση το νέο έργο του Γιώργου Κουμεντάκη «57//a...\nΣΙΝΕΜΑ 18.02.2016, 18:32\nAnimated ψυχανάλυση για ενήλικες και το χρυσό Χόλιγουντ των Κοέν\nΑλλη μια ξεχωριστή, υπέροχη ταινία, την «Anomalisa», μας προσφέρει ο Τσάρλι Κάουφμαν, δημιουργός της «Αιώνιας λιακάδας ενός καθαρού μυαλού». Οσο για το ρηχό «Χαίρε, Καίσαρ!», είναι πραγματικό δώρο για όσους...\nΜΟΥΣΙΚΗ - ΧΟΡΟΣ 05.01.2016, 10:54\nΗ «εξωθεσμική» όπερα στο εγχώριο μουσικό οικοσύστημα\nΔίχως να ανοίγει νέους δρόμους στην 400χρονη ιστορία της όπερας, το έργο του Γιώργου Δούση συνομίλησε αξιοπρεπώς, χαλαρά και αβίαστα με το ιστορικό απόθεμα και εγγράφτηκε στο επιγονικό πεδίο του...